ระเบียบกองทุนบำเหน็จบำนาญข้าราชการระเบียบกองทุนบำเหน็จบำนาญข้าราชการว่าด้วยแนวปฏิบัติกรณีส่วนราชการส่งเงินเข้ากองทุนเกินหรือต่ำกว่าจำนวนที่กำหนดพ.ศ. ๒๕๕๔[๑] โดยที่เป็นการสมควรกำหนดแนวปฏิบัติกรณีส่วนราชการส่งเงินเข้ากองทุนเกินหรือต่ำกว่าจำนวนที่กำหนดอาศัยอำนาจตามความในมาตรา ๒๔ แห่งพระราชบัญญัติกองทุนบำเหน็จบำนาญข้าราชการพ.ศ. ๒๕๓๙ ประกอบกับข้อ ๗ ของระเบียบคณะกรรมการกองทุนบำเหน็จบำนาญข้าราชการว่าด้วยหลักเกณฑ์และวิธีการถอนคืนเงินหรือการนำส่งเงินเพิ่มกรณีส่วนราชการนำส่งเงินสะสม เงินสมทบและเงินชดเชยของสมาชิกเกินหรือต่ำกว่าจำนวนที่กำหนด พ.ศ. ๒๕๕๔เลขาธิการจึงออกระเบียบดังต่อไปนี้ข้อ ๑ ระเบียบนี้เรียกว่า ระเบียบกองทุนบำเหน็จบำนาญข้าราชการว่าด้วยแนวปฏิบัติกรณีส่วนราชการส่งเงินเข้ากองทุนเกินหรือต่ำกว่าจำนวนที่กำหนดพ.ศ. ๒๕๕๔ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ในระเบียบนี้หน่วยงานของกองทุน หมายความว่าหน่วยงานของกองทุนซึ่งมีหน้าที่เกี่ยวกับการรับเงินสะสม เงินสมทบและเงินชดเชยเพื่อเข้าบัญชีเงินรายบุคคลของสมาชิกและการจ่ายเงินแก่ผู้มีสิทธิรับเงินจากกองทุนข้อ ๔ เมื่อกองทุนได้รับข้อมูลการนำส่งเงินสะสมเงินสมทบ และเงินชดเชยเพื่อเข้าบัญชีเงินรายบุคคลของสมาชิกจากส่วนราชการผู้เบิกให้หน่วยงานของกองทุนดำเนินการดังต่อไปนี้(๑)ตรวจสอบข้อมูลและจำนวนเงินของสมาชิกแต่ละรายที่ส่วนราชการผู้เบิกนำส่งให้แก่กองทุนในเดือนปัจจุบันเปรียบเทียบกับเดือนที่ผ่านมาดังต่อไปนี้(ก)นำส่งเงินเข้ากองทุนเกินหรือต่ำกว่าเดือนที่ผ่านมาอย่างมีนัยสำคัญ(ข) ขาดการนำส่งเงินเข้ากองทุน หรือ(ค) มีข้อมูลอื่นใดที่ผิดปกติ(๒)ตรวจสอบข้อมูลและจำนวนเงินของสมาชิกแต่ละรายที่ส่วนราชการผู้เบิกนำส่งให้แก่กองทุนว่ามีการนำส่งเงินเข้ากองทุนซ้ำภายในเดือนเดียวกันหรือไม่(๓)ตรวจสอบความถูกต้องในการคำนวณเงินนำส่งกรณีสมาชิกพ้นสมาชิกภาพที่ยื่นคำขอรับเงินจากกองทุนของส่วนราชการผู้เบิกก่อนการจ่ายเงินให้แก่ผู้มีสิทธิรับเงินตามหลักเกณฑ์ดังต่อไปนี้(ก) กรณีสมาชิกลาออกจากราชการ ส่วนราชการผู้เบิกจะต้องคำนวณเงินนำส่งจนถึงวันก่อนวันถึงกำหนดลาออกแต่ถ้าถึงกำหนดลาออกแล้วยังไม่ได้รับทราบคำสั่งอนุญาตให้ลาออกและสมาชิกผู้นั้นยังคงรับราชการต่อมาส่วนราชการผู้เบิกจะต้องคำนวณเงินนำส่งจนถึงวันรับทราบหรือควรได้รับทราบคำสั่งอนุญาตให้ลาออก(ข) กรณีสมาชิกถูกให้ออก ปลดออก หรือไล่ออกส่วนราชการผู้เบิกจะต้องคำนวณเงินนำส่งจนถึงวันก่อนวันที่ระบุในคำสั่งให้ออกปลดออก หรือไล่ออก แต่ถ้ายังไม่ได้รับทราบคำสั่งและสมาชิกผู้นั้นยังคงรับราชการต่อมาส่วนราชการผู้เบิกจะต้องคำนวณเงินนำส่งจนถึงวันรับทราบหรือควรได้รับทราบคำสั่งให้ออกปลดออก หรือไล่ออก(ค) กรณีสมาชิกพ้นจากราชการเพราะเกษียณอายุตามกฎหมายส่วนราชการผู้เบิกจะต้องคำนวณเงินนำส่งจนถึงวันสิ้นปีงบประมาณเว้นแต่กรณีที่ได้รับการต่อเวลาราชการจะต้องคำนวณเงินนำส่งจนถึงวันครบการต่อเวลาราชการ(ง) กรณีสมาชิกโอนไปเป็นข้าราชการประเภทอื่นที่มิใช่ข้าราชการตามพระราชบัญญัติกองทุนบำเหน็จบำนาญข้าราชการพ.ศ. ๒๕๓๙ส่วนราชการผู้เบิกจะต้องคำนวณเงินนำส่งจนถึงวันก่อนวันที่โอนไปเป็นข้าราชการประเภทอื่นตามที่ระบุในคำสั่งของส่วนราชการเจ้าสังกัด(จ) กรณีสมาชิกถึงแก่ความตายในระหว่างรับราชการส่วนราชการผู้เบิกจะต้องคำนวณเงินนำส่งจนถึงวันที่ถึงแก่ความตายข้อ ๕ ในกรณีที่ปรากฏข้อเท็จจริงตามข้อ ๔ (๑)หรือ (๒) ให้หน่วยงานของกองทุนดำเนินการดังต่อไปนี้(๑)ประสานงานกับส่วนราชการผู้เบิกทางโทรศัพท์เพื่อสอบทานความถูกต้องของข้อมูลและจำนวนเงินนำส่งของสมาชิกหากส่วนราชการผู้เบิกยืนยันความถูกต้องแล้ว ให้บันทึกไว้ในระบบงานของกองทุน หรือ(๒) มีหนังสือถึงส่วนราชการผู้เบิกในกรณีที่ไม่สามารถดำเนินการตาม(๑) ได้หรือในกรณีที่ส่วนราชการผู้เบิกแจ้งทางโทรศัพท์ว่าข้อมูลหรือจำนวนเงินนำส่งของสมาชิกไม่ถูกต้องเพื่อให้ส่วนราชการผู้เบิกสอบทานความถูกต้องหรือดำเนินการแก้ไขข้อมูลและจำนวนเงินนำส่งของสมาชิกโดยมีหนังสือแจ้งผลการดำเนินการให้กองทุนทราบด้วยข้อ ๖ ในกรณีที่ส่วนราชการผู้เบิกแจ้งให้กองทุนทราบว่าข้อมูลหรือจำนวนเงินนำส่งของสมาชิกเกินกว่าจำนวนที่กฎหมายกำหนดหรือในกรณีที่หน่วยงานของกองทุนตรวจพบว่าส่วนราชการผู้เบิกคำนวณเงินนำส่งของสมาชิกเกินกว่าหลักเกณฑ์ที่กำหนดในข้อ๔ (๓) ให้หน่วยงานของกองทุนดำเนินการดังต่อไปนี้(๑)ปรับปรุงข้อมูลเงินนำส่งเฉพาะจำนวนที่ส่วนราชการผู้เบิกนำส่งเกินออกจากบัญชีสมาชิกรายบุคคลไปเข้าบัญชีเงินรอถอนคืนของกองทุนตามแผนการลงทุนของสมาชิกรายนั้น(๒)มีหนังสือแจ้งให้ส่วนราชการผู้เบิกตรวจสอบและขอถอนคืนเงินเฉพาะจำนวนที่นำส่งเกินข้อ ๗ ในกรณีที่ส่วนราชการผู้เบิกไม่แจ้งผลการตรวจสอบหรือไม่ยื่นคำขอถอนคืนเงินจากกองทุนตามข้อ๖ (๒) ภายใน ๖๐ วัน นับแต่วันที่ได้รับหนังสือแจ้งจากกองทุน ให้หน่วยงานของกองทุนคืนเงินนำส่งเกินที่ปรากฏในบัญชีเงินรอถอนคืนของกองทุนให้แก่ส่วนราชการผู้เบิกโดยวิธีการดังต่อไปนี้(๑) โอนเงินเข้าบัญชีธนาคารของส่วนราชการผู้เบิก หรือ(๒) ออกเช็คขีดคร่อมในนามส่วนราชการผู้เบิกเมื่อได้ดำเนินการตามวรรคหนึ่งแล้วให้มีหนังสือแจ้งข้อมูลเกี่ยวกับรายการเงินนำส่งเกินของสมาชิกและการคืนเงินตาม (๑)หรือ (๒) ให้ส่วนราชการผู้เบิกทราบด้วยข้อ ๘ ให้เลขาธิการเป็นผู้รักษาการตามระเบียบนี้และให้มีอำนาจตีความวินิจฉัยปัญหาที่เกิดขึ้นเกี่ยวกับการปฏิบัติตามระเบียบนี้ประกาศณ วันที่ ๕ เมษายน พ.ศ. ๒๕๕๔โสภาวดีเลิศมนัสชัยเลขาธิการคณะกรรมการกบข.ปริยานุช/ผู้จัดทำ๑๖ ธันวาคม๒๕๕๗ปริญสินีย์/ผู้ตรวจ๑๖ ธันวาคม๒๕๕๗[๑] ราชกิจจานุเบกษาเล่ม ๑๓๑/ตอนที่ ๑๓๓ ง/หน้า ๓๗/๑๑ ธันวาคม ๒๕๕๗